Diari Oficial de la Generalitat Valenciana


Sumari del DOGV 8963, del 30-11-2020 (2020/10039)

RESOLUCIÓ de 26 de novembre de 2020, del president de l'Institut Valencià de Cultura, de concessió d'ajudes per a la producció d'obres audiovisuals.
----------------------------------------------------------------------------------------------------------------------------------------------------

### Dades del document

Número de DOGV
:   8963

Data del DOGV
:   30-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10241


Data del document
:   26-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 26 de novembre de 2020, del president de l'Institut Valencià de Cultura, de concessió d'ajudes per a la producció d'obres audiovisuals. [2020/10571]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 20 de juliol de 2020, del president de l'Institut Valencià de Cultura, per la qual es convoca la concessió d'ajudes a la producció d'obres audiovisuals (DOGV 8865, 24.07.2020), en atenció als següents:  
  
Antecedents de fet  
  
Primer. Mitjançant la citada Resolució de 20 de juliol de 2020, es va convocar la concessió d'ajudes per a la producció audiovisual, d'acord amb el que es preveu a l'Ordre 8/2020, d'11 de juny, de la Conselleria d'Educació, Cultura i Esport (DOGV 8837, 17.06.2020) per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura.  
Segon. De conformitat amb el que s'estableix en l'apartat primer del resolc quart de la convocatòria, el termini de presentació de sol·licituds era de 20 dies hàbils, a comptar des de l'endemà de la publicació de la convocatòria en el Diari Oficial de la Generalitat Valenciana, per la qual cosa va finalitzar el 21 d'agost de 2020, havent-se presentat per part de les diferents empreses interessades 186 sol·licituds.  
Tercer. Per acords del president de l'Institut Valencià de Cultura, tots ells de data 2 de setembre de 2020, van ser nomenats els membres de les comissions tècniques de valoració de les sol·licituds previstes en el punt 1 del resolc cinqué de la citada Resolució de 20 de juliol de 2020.  
Quart. Constituïdes a aquest efecte aquestes comissions, van procedir a valorar les sol·licituds i els seus projectes, cadascuna en la seua respectiva modalitat, conforme al que s'estableix en els resolcs cinqué i sisé de la citada resolució de 20 de juliol de 2020, emetent els corresponents informes recollits en les actes de les sessions fetes, a les quals es va donar difusió a través de la web oficial de l'Institut Valencià de Cultura: https://ivc.gva.es/.  
Cinqué. A la vista dels informes i propostes provisionals de les comissions tècniques de valoració, el director general de l'Institut Valencià de Cultura, formula proposta de resolució en compliment del que es preveu en el punt 6 de l'article 6 de l'Ordre 8/2020, a la qual es va donar difusió a través del citat web oficial de l'Institut Valencià de Cultura per a presentar al·legacions.  
En aquesta proposta s'ha pres en consideració, en els casos en què diferents projectes destinataris d'ajudes comptaren amb idèntiques fonts de finançament, que no es poden imputar els mateixos recursos a més d'un projecte, tal com preveu la resolució de convocatòria.  
Igualment s'ha contemplat que una mateixa empresa beneficiària no pot acumular més del 15 % del pressupost total de la convocatòria, segons el que s'estableix en l'article 10, punt 1, de l'Ordre 8/2020.  
  
Fonaments de dret  
  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003), i en el Reial decret 887/2006, de 21 de juliol, pel qual s'aprova el Reglament de desenvolupament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions (DOGV 7464, 12.02.2015), i especialment el que es disposa en el seu títol X.  
Tercer. L'Ordre 8/2020, d'11 de juny, de la Conselleria d'Educació, Cultura i Esport (DOGV 8837, 17.06.2020), per la qual s'estableixen les bases reguladores per a la concessió de subvencions públiques en règim de concurrència competitiva, de les diferents matèries culturals integrades en l'Institut Valencià de Cultura (d'ara endavant Ordre bases reguladores).  
Quart. La citada Resolució de 20 de juliol de 2020, del president de l'Institut Valencià de Cultura, per la qual es convoca la concessió d'ajudes a la producció d'obres audiovisuals (DOGV 8865, 24.07.2020).  
  
Cinqué. El Decret 141/2014, de 5 de setembre, del Consell (DOGV 7355, 08.09.14), pel qual es modifica el Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, que contempla en el seu article 2, punt 2, lletra l), entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en aquesta.  
Per la seua part l'article 4, punt 2, lletra j), disposa que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
  
Per tot això, en virtut dels antecedents de fet i fonaments de dret citats i altra normativa d'aplicació, vista l'acta i les propostes provisionals formulades per les comissions tècniques de valoració, així com la proposta de resolució elevada pel director general de l'Institut Valencià de Cultura, atenent el que es preveu en l'article 7 de l'Ordre bases reguladores, i en l'exercici de les competències per a la concessió de les ajudes atribuïdes conforme amb els preceptes adés esmentats, resolc:  
  
  
Primer  
Concedir les ajudes a les empreses beneficiàries que es relacionen en les taules que figuren com a annex I de la present resolució, amb càrrec al crèdit previst en la secció 09, entitat 00827 en la línia de subvenció S7627000, ?Foment i promoció de l'audiovisual valencià?, per un import d'1.858.828,79 - en l'exercici 2020, inclòs en el capítol VII del pressupost de l'Institut Valencià de Cultura.  
I això d'acord amb la puntuació obtinguda pels projectes presentats i altres consideracions d'aplicació previstes en la citada Resolució de 20 de juliol de 2020, i atenent el que es preveu en el resolc segon d'aquesta, que contempla els imports màxims assignats a cada modalitat i el caràcter pluriennal de les ajudes.  
  
Segon  
Nomenar, en cada modalitat, com a suplents, les empreses relacionades en les taules que figuren com a annex II, en què recaurà l'ajuda en cas de possibles renúncies, d'acord amb el que es preveu en l'article 7, punt 3 de l'Ordre de bases reguladores, i els projectes de les quals no han sigut estimats per depassar-se el nombre màxim d'ajudes fixat en la convocatòria, amb indicació de la puntuació atorgada a cadascun en funció dels criteris de valoració aplicats.  
  
Tercer  
Denegar l'ajuda a les empreses titulars de les sol·licituds presentades per a la producció audiovisual, corresponents als projectes relacionats en els annexos III i IV, per no superar de la fase de valoració de guió, segons els percentatges aplicables a cada modalitat; o que, fins i tot havent superat aquesta fase, no han aconseguit la puntuació mínima establida de 50 punts per a adquirir la condició de beneficiària, segons el resolc sisé de la Resolució de 20 de juliol de 2020.  
  
Quart  
Arxivar les sol·licituds següents, corresponents als projectes i expedients que s'indiquen:  
- Quatre ulls, curtmetratge de ficció de Sistema del Solar Producciones, SL (VQA-YJM-47-886).  
La sol·licitud i documentació corresponent a aquest projecte es presentaren fora de termini, és a dir, amb posterioritat al 21 d'agost de 2020. Segons el que es preveu en el resolc tercer, punt 1 de la Resolució de 20 de juliol de 2020: «El termini de presentació de sol·licituds serà de 20 dies hàbils, a comptar des de l'endemà de publicació de la present convocatòria en el Diari Oficial de la Generalitat Valenciana». En aquest cas l'últim dia de presentació era el 21 d'agost de 2020.  
- Bremen Hot Strings, videojoc de Pablo Antonio Navarro Reyes (expedient JBE-YJC-078-650), atés que el sol·licitant no va aportar la documentació corresponent al projecte a través de la via telemàtica prevista en la resolució de convocatòria, i va incorporar un enllaç a la plataforma Dropbox per a la descàrrega dels documents.  
Referent a això, el resolc quart, punt 2, de la citada resolució de convocatòria, de 20 de juliol de 2020 disposa: «En cap cas seran vàlids els documents als quals s'haja d'accedir mitjançant enllaços o adreces webs, corresponents a aplicacions o plataformes d'emmagatzematge, o a serveis d'allotjament d'arxius, tenint-se aquests documents per no presentats, excepte en el cas d'enllaços a teasers i videopitchs en els supòsits previstos en el present resolc».  
  
Cinqué  
Les persones i entitats beneficiàries hauran de complir les obligacions i normes de justificació previstes en els resolcs huité i nové de la citada Resolució de 20 de juliol de 2020, del president de l'Institut Valencià de Cultura.  
Les persones beneficiàries hauran de comunicar a l'Institut Valencià de Cultura l'acceptació de l'ajuda en un termini no superior als deu dies hàbils següents al dia de la publicació de la present resolució de concessió en el Diari Oficial de la Generalitat Valenciana, segons el model d'acceptació que s'acompanya a la convocatòria com a annex III, i facilitar les dades bancàries on les persones sol·licitants desitgen rebre l'import de l'ajuda, emplenant el model de domiciliació bancària que s'adjunta a la citada convocatòria com a annex II.  
D'altra banda, l'últim dia per a presentar la justificació de les ajudes és el 15 de desembre de 2020, d'acord amb el que s'estableix en la Resolució de 8 d'octubre de 2020, del president de l'Institut Valencià de Cultura, per la qual s'amplia el termini de justificació de les ajudes al foment del sector audiovisual (DOGV 8939, 20.10.2020).  
En cas de no aportar la justificació dins del termini assenyalat, el crèdit pressupostari quedarà anul·lat, perdent-se el dret a cobrar l'ajuda concedida.  
La presentació de l'acceptació com de la justificació es realitzarà via telemàtica, d'acord amb el que també es preveu per a les sol·licituds en el punt 2 del resolc quart de la resolució de convocatòria.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, podrà ser recorreguda potestativament en reposició, o bé caldrà plantejar directament recurs contenciós administratiu, en els terminis i davant els òrgans que s'indiquen tot seguit:  
  
a) El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes, en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els jutjats contenciosos administratius de València, en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 26 de novembre de 2020.- El president de l'Institut Valencià de Cultura: Vicent Marzà i Ibáñez.